(बालगीत)
हमहूँ आई सँ इस्कूल जयबै,
सीखबै बहुते बात ।
 आब ने रहबै मूरूख बनि कऽ,
करबै ने कोनो लाथ । ।
 हमहूँ आई सँ इस्कूल जयबै,
सीखबै बहुते बात ।
 आब ने रहबै मूरूख बनि कऽ,
करबै ने कोनो लाथ । ।
 धनरोपनी - कमठैनी लए ने,
करब पढ़ाई केँ कात ।
 आब ने पेट - दरद फुसिये,
ने आब दुखेतै माथ । ।
 मिथिला केर इतिहास ।
 मिथिला केर विकास । ।
 की विद्यापति, प्रेमचन्द,
गोर्की, होमर लिखलाह ।
 कतऽ ठाढ़ छी, की करैत छी,
नीक छी की, अधलाह ? ?
 ग्रह - उपग्रहक खगोल ।
 मिथिला - भारत केर चौहद्दी,
दुनिञा केर भूगोल । ।
 हमहूँ सीखबै नापब - जोखब,
गणितक औना पथारी ।
 नञि हिसाब सँ हम घबड़एबै,
कतबो हो ओ भारी । ।
 हमहूँ बुझबै जीव - जन्तु केर,
बनल कोना छै देह ।
 कोना यन्त्र सभ काज करै छै,
अणु - परमाणुक भेद । ।
 धियापुता मिथिलाक नान्हि टा,
पर बड़का अभिलाषा ।
 साक्षर भारत, साक्षर मिथिला,
शिक्षित मिथिलाबासा । । 